CELEX: 62007CA0369
Language: et
Date: 2009-07-07 00:00:00
Title: Kohtuasi C-369/07: Euroopa Kohtu (suurkoda) 7. juuli 2009 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Riigiabi — Meetmed Euroopa Kohtu otsuse täitmiseks — EÜ artikkel 228 — Rahatrahvid — Trahv — Põhisumma)

29.8.2009   
            
            
               ET
            
            
               Euroopa Liidu Teataja
            
            
               C 205/4
            
         Euroopa Kohtu (suurkoda) 7. juuli 2009. aasta otsus — Euroopa Ühenduste Komisjon versus Kreeka Vabariik
   (Kohtuasi C-369/07) (1)
   
   (Liikmesriigi kohustuste rikkumine - Riigiabi - Meetmed Euroopa Kohtu otsuse täitmiseks - EÜ artikkel 228 - Rahatrahvid - Trahv - Põhisumma)
   2009/C 205/05
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: E. Righini, I. Hadjiyiannis ja D. Triantafyllou)
   
      Kostja: Kreeka Vabariik (esindajad: A. Samoni-Rantou ja P. Mylonopoulos ning dikigoros V. Christianos ja dikigoros P. Anestis)
   
      Kohtuasja ese
   
   Liikmesriigi kohustuste rikkumine — EÜ artikkel 228 — Euroopa Kohtu 12. mai 2005. aasta otsuse kohtuasjas C-415/03 täitmata jätmine — Komisjoni 11. detsembri 2002. aasta otsuse 2003/372/EÜ Kreeka Vabariigi poolt Olympic Airwaysile antud abi kohta (EÜT L 132, lk 1) artiklite 3 ja 4 rikkumine — Asutamislepinguga vastuolus oleva ebaseaduslikult antud riigiabi tagasinõudmiseks meetmete võtmata jätmine — Trahvi määramise nõue
   
      Resolutiivosa
   
   
               1.
            
            
               Kuna Kreeka Vabariik ei ole kuupäevaks, mil möödus põhjendatud arvamuses määratud tähtaeg, võtnud meetmeid selleks, et täita Euroopa Kohtu 12. mai 2005. aasta otsus kohtuasjas C-415/03: komisjon vs. Kreeka, mis puudutab ebaseaduslikuks ning ühisturuga kokkusobimatuks tunnistatud abi tagastamist vastavalt komisjoni 11. detsembri 2002. aasta otsuse 2003/372/EÜ (Kreeka poolt Olympic Airwaysile antud abi kohta) artiklile 3, siis on Kreeka Vabariik rikkunud sellest otsusest ja EÜ artikli 228 lõikest 1 tulenevaid kohustusi.
            
         
               2.
            
            
               Mõista Kreeka Vabariigilt Euroopa Ühenduste Komisjoni kasuks „Euroopa Ühenduse omavahendite” kontole kandmiseks välja trahv summas 16 000 eurot eespool viidatud 12. mai 2005. aasta kohtuotsuse komisjon vs. Kreeka täitmiseks vajalike meetmete rakendamisega iga hilinetud päeva eest alates ühest kuust pärast käesoleva kohtuotsuse kuulutamist kuni nimetatud 12. mai 2005. aasta kohtuotsuse täitmiseni.
            
         
               3.
            
            
               Mõista Kreeka Vabariigilt Euroopa Ühenduste Komisjoni „Euroopa Ühenduse omavahendite” kontole kandmiseks välja põhisumma 2 miljonit eurot.
            
         
               4.
            
            
               Mõista kohtukulud välja Kreeka Vabariigilt.
            
         
      (1)  ELT C 269, 10.11.2007.